Publication: Magyar Közlöny
Issue: MK-1998-7 (Year: 1998, Number: 7)
Era: 1990-2004
Section: Melléklet a 2/1998. (II. 6.) NM rendelethez
Paragraph Index: 64

b) Szülészeti ultrahangvizsgálatokkal kapcsolatban legyen képes: az I. trimeszterben: — megfelelő vizsgálati technika (transabdominalis, transvaginalis) kiválasztására és alkalmazására, — a petezsák(ok) alakjának, elhelyezkedésének szabályosságának, méretének meghatározására, — a szikhólyag(ok) vizsgálatára, — az embriók számának, méretének (CRL) meghatározására, az életműködés kimutatására, — az embrionális rendellenességek (nyaki redő, cystikus hygroma, hydrops stb.) felismerésére, — a pathologiás koraterhességek (subchorialis haematoma, mola hydatidosa, felszívódó iker stb.) azonosítására, — az uterus és az adnexumok vizsgálatának elvégzésére koraterhességben, — a méhen kívüli terhesség gyanújeleinek felismerésére; a II. és III. trimeszterben: — a megfelelő vizsgálati technika (transabdominalis, transvaginalis) kiválasztására és alkalmazására, — a magzat(ok) számának, elhelyezkedésének, életviszonyainak megállapítására, — a magzatvíz mennyiségének megítélésére, — a lepény helyének, belső méhszájhoz viszonyított helyzetének és érettségének megítélésére, — a lepényi rendellenességek azonosítására, — a köldökzsinór helyzetének, beszájadzásának (köldökgyűrű) felmérésére és a köldökerek számának meghatározására, — a terhességi kor és a magzat nagyságának meghatározására a BPD, OFD, HC, AD, AC és FL mérés alapján, — a fenti paraméterek különböző időpontokban mért értékei és a normál standardok alapján a fejlődési ütem meghatározására, az intrauterin retardáció kimutatására, — a normálistól eltérő magzati anatómia felismerésére (a koponya, az oldalkamrák, a nyak, a gerinc, a mellkas, a szív, a rekesz, a hasfal, a gyomor és bélrendszer, a vesék, a húgyhólyag, a végtagok, a subcutan réteg, valamint a csontrendszer vizsgálata alapján), — ikerterhességben a magzatok számának megállapítására, méreteik összehasonlítására, placenták elhelyezkedésének megítélésére, az elválasztó burok vagy burkok kimutatására, az uteroplacentáris és magzati véráramlás Doppler- és duplex vizsgálatának elvégzésére, — az uterus és adnexumok vizsgálatának elvégzésére, — az utero-placentaris és magzati véráramlás duplex és color duplex vizsgálatának elvégzésére: = az indikációk ismeretére és a megfelelő vizsgálati technika kiválasztására, = a magzati szívfrekvencia regisztrálására, = Doppler-görbék felvételére, elemzésére, = a műtermékek felismerésére és kiküszöbölésére.

Source: https://magyarkozlony.hu/hivatalos-lapok/71543a69b0f3f61a15f53b83288091c02882cb9c/dokumentumok/fb2752948c9bf46da58be4f322cc8db8f9666e1b/letoltes